Компрессор – абаны, газды, бууну кысууга арналган пневматикалык механизм. Кысылган аба, өнөр жайында жана тоо-кен өндүрүшүндө бургулоо иштерин жүргүзүүдө коркунучсуз энергия булагы катары пайдаланылата Ошондой эле буу турбиналык кыймылдаткычта колдонулат Жөнөкөй Компрессор алдыга-артка кыймылдоочу поршендүү цилиндрден турат. Капкагында соргуч жана толтургуч клапандары жайгашкан. Цилиндрлер улам кийинки баскычтарга биригет жана алардын ар биринин кысуу деңгээли 7:1ге чейин. Кыскан маалда газ ысый баштайт да, муздатуучу система талап кылынат. Кысылган газ май чачылып муздатылат. Жогорку кубаттуулуктагы Компрессорлорго жогорку айлануудагы радиустук жана октук (өзөктүк) турбокомпрессорлор кирет.